NaiveNeuron/SloPal huggingface dataset:
Krajčí, Marek, poslanec NR SR (2024-02-21):
Ďakujem pekne za slovo, pán predsedajúci a tak isto aj pánovi poslancovi Rasťovi Krátkemu za jeho vystúpenie v rozprave. Súhlasím s tým, že to, ako si vládna moc uplatňuje svoje právo, ako sa snažila eliminovať opozíciu, je úplne evidentné. Ale nakoniec rozumiem, tak isto aj opozícia sa snažila obštruovať ich návrhy, ktoré považuje za škodné pre túto krajinu. Avšak to, čo sa teraz deje, že vládna moc práve zásluhou Petra Pellegriniho pošliapava právo v tejto krajine tým, že nechce dovoliť Ústavnému súdu, aby mohol rozhodnúť k podaniu, ktoré má na stole, tak to naozaj aj ja považujem za drzosť a tiež chcem vyzvať z tohto miesta Petra Pellegriniho, aby poslal novelu Trestného zákona na zverejnenie v Zbierke zákonov, tak aby Ústavný súd mohol rozhodnúť o zverejnenom zákone. Rasťo, tebe chcem poďakovať za to tiež, ako si vysvetlil veci, ktoré v predloženom návrhu zákonu ponúkame. Je evidentné, že takéhoto niečoho sa boja všetci tí, ktorí nemajú čisté svedomie a nevedia zdokladovať svoje príjmy, a preto ja úprimne si myslím, že bude to takým testom v tejto snemovni, kto za tento zákon zahlasuje, kto naozaj aké čisté svedomie ohľadom svojich príjmov a naozaj možností ich zdokladovania má. Takže som veľmi zvedavý na hlasovanie. Ďakujem ti.
Kollár, Boris, predseda NR SR (2022-09-20):
Ďakujem. Ešte raz vám pani poslankyňa prečítam, ktoré, tento úvod tejto schôdze a budem ešte raz sa opakovať. Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne pred začatím schôdzi, aby ste sa prihlásili pred začatím. To znamená, že toto ste nedodržali. Takže, ale dám o tom hlasovať. Takže teraz budeme hlasovať o prvom procedurálnom návrhu pána poslanca Takáča. Prosím, prezentujme sa a hlasujeme. Je to návrh urgentných opatrení na riešenie permanentného drastického zvyšovania cien potravín a základných potravinových komodít. (Hlasovanie.) Prítomných 134 poslancov, za 52, proti 5, zdržalo sa 73, nehlasovali 4. Uvedený návrh sme neschválili. Teraz prednesie svoj návrh pán poslanec Štefan Kuffa. Pardon, ospravedlňujem sa, hlasujeme, trošku ma vyviedol kolega Pčolinský z miery. (Hlasovanie.) Prítomných 132, za 83, proti 4, zdržalo sa 45. Uvedený návrh pána Kuffu je schválený. A teraz budeme hlasovať o skomplikovanom procedurálnom návrhu, aby sa návrh tlače 1114 bod 50, 1105 bod, 13, 1035 bod 26, 1161 bod 54, 1169 bod 55, 1170 bod 60, 1170 bod 57, 1172 bod 58, 1033 bod 124 a 1101 bod 10, aby boli predradené na úvod 72. schôdze hneď ako tretí a následne nasledujúce body schôdze Národnej rady. Číslovanie bodov je podľa pozvánky, ktorú ste všetci dostali, zo dňa 19. 9. 2022. Takže teraz hlasujeme o tomto návrhu pani poslankyne Anny Zemanovej. Prosím, prezentujme sa a hlasujeme. (Hlasovanie.) Prítomných 135, za 25, proti 48, zdržalo sa 57, nehlasovali 5. Uvedený návrh pani poslankyne sme neschválili. Teraz dávam hlasovať o programe schôdze ako celku , prosím, prezentujme sa a hlasujme. (Hlasovanie.) Prítomných 136 poslancov, za 93, proti 5, zdržalo sa 36, nehlasovali 2. Konštatujem, že sme program 72. schôdze Národnej rady schválili . Pani poslankyne, páni poslanci, ešte vás chcem informovať, že o informácii mandátového a imunitného výboru budeme hlasovať ihneď po prerokovaní. O ďalších prerokovaných bodoch budeme hlasovať vždy o jedenástej a o sedemnástej hodine, pokiaľ Národná rada nerozhodne inak. Je, prosím, všeobecný súhlas? (Súhlasná reakcia pléna.) Ďakujem pekne. Pani poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o uplatnení a zániku mandátu poslancov Národnej rady Slovenskej republiky . Prosím predsedníčku mandátového a imunitného výboru poslankyňu Anna Andrejuvovú, aby Národnej rade uviedla, uvedenú informáciu podala.
Kollár, Boris, predseda NR SR (2022-11-09):
Prosím, prezentujme sa a hlasujeme. (Ruch v sále.) (Hlasovanie.) Prítomných 139 poslancov, za 22, proti 68, zdržalo sa 47, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o návrhu... hlasovaním o návrhu vlády na skrátené legislatívne konanie a o vládnom návrhu zákona o špeciálnom spôsobe hlasovania v referende vyhlásenom na základe petície občanov prijatej 24. augusta 2022 (tlač 1282). Dávam slovo členke výboru pre verejnú správu a regionálny rozvoj pani poslankyni Zite Pleštinskej, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu vlády na skrátené konanie o vládnom návrhu zákona o špeciálnom spôsobe hlasovania v referende vyhlásenom na základe petície občanov prijatej 24. augusta 2022 , tlač 1282.)
Jurinová, Erika, podpredsedníčka NR SR (2015-10-06):
Na vaše vystúpenie, pán poslanec, je päť faktických poznámok. Šesť? Šesť faktických poznámok, pán poslanec Viskupič je posledný. Uzatváram možnosť prihlásiť sa. Pán poslanec Osuský, nech sa páči.
Pellegrini, Peter, predseda NR SR (2023-12-06):
Ďakujem pekne. Pán poslanec, pán poslanec Lackovič.
Grendel, Gábor, podpredseda NR SR (2020-04-07):
Ďalším prihláseným do rozpravy je pán poslanec Ferenčák. Nech sa páči, máte slovo, pán poslanec.
Glváč, Martin, podpredseda NR SR (2016-09-09):
Ďakujem veľmi pekne. S faktickými poznámkami jeden pán poslanec, ukončujem možnosť..., dvaja, ukončujem možnosť sa prihlásiť s faktickými poznámkami. Nech sa páči, pán poslanec Pčolinský.
P. Hrušovský, predseda NR SR: (2003-09-19):
(Hlasovanie.) Prítomných je 139 poslancov, za 136, zdržali sa 2, nehlasoval 1. Schválili sme pripomienku pod bodom 4. V. Ondrejka, poslanec: Piata pripomienka. Gestorský výbor ju odporúča schváliť.
Blcháč, Ján, poslanec NR SR (2022-12-02):
Ja by som chcel len upresniť, termín hlasovania bude v utorok o 11. hodine. Ďakujem pekne, že budete to rešpektovať.
T. Lebocký, poslanec: (2009-04-15):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 10. júna 2009 a gestorský výbor do 12. júna 2009.
Kaník, Ľudovít, poslanec NR SR (2014-02-13):
Pán premiér Fico opäť nesklamal a zachoval sa tak ako vždy, zbabelo ušiel ako malý chlapec, ktorý sa bojí výčitiek, pretože vie, že napáchal kopec zla. Povyhovára sa na všetko možné, poobviňuje všetkých naokolo a zdupká, pretože potom by už nevedel čeliť konkrétnym faktom a konkrétnym výčitkám. Tak sa chová premiér Slovenskej republiky? Tak sa chová kandidát na prezidenta? Takto bude hájiť Slovenskú republiku, ak by sa prezidentom stal? Že bude utekať, keď bude treba obhajovať to, čo sa stalo? Keď bude zbabelo sa skrývať v zákulisí a nechá tu svojich podriadených, aby za neho vylizovali prúser, ktorý narobil? Jednoznačne je to kauza prvej Ficovej vlády. V jeho vystúpení sme sa o tom skoro nič nedozvedeli. Snažil sa odviesť, ako vždy, pozornosť úplne inde. Opäť vypustil pár balónikov, dymových clôn. Na konci začal hovoriť o ústavných reformách. Asi pred rokom tu takto hovoril o ústavnom zákone na ochranu druhého piliera. Nič sa nestalo doteraz. Teraz to nahradil inou témou. Zasa falošnou, zasa len slúžiacou na odpútanie pozornosti. A absolútne nevie vysvetliť, ako je možné, že premiér sa vyjadrí o svojom ministrovi, ktorý povie, zrušme zlý emisný tender, vráťme to späť, on sa o ňom vyjadrí: nepotrebujem slabého ministra, nepotrebujem ministra, ktorý sa bojí ustáť tlak verejnosti a pokaziť tak dohodnutý kšeft. A odvolá takého ministra, aby kšeft mohol bežať ďalej, aby Slovenská republika aj občania mohli byť obratí o 47 mil. Je toho veľa, čo sa ešte v tejto kauze dá povedať a bude sa hovoriť v rámci rozpravy, ale náš premiér, premiér Slovenska je zbabelý a bude sa skrývať a snažiť sa zakrývať to, čo sa tu hovorí všetko... (Vystúpenie prerušené časomerom.)
Pročko, Jozef, poslanec NR SR (2024-06-26):
Ďakujem veľmi pekne. To je naozaj na smiech, pretože keď počúvam, keď to počúvam, tie argumenty, tak to je jasné. Pani Kolíkovú odvolávame za to, že sa nevhodne vyjadruje o SIS. A to je, to je to je neprípustné. Preboha, veď SIS musí byť etalón spravodlivosti. Kde si môže pani Kolíková dovoliť povedať o SIS svoj názor. Mišo Šipoš je odvolávaný preto, lebo využil, využil rokovací poriadok a chcel, chcel len to, čo mu zákon predkladá. Viete, keď ja počúvam, pán Jakab, ako tu rozprávajú o tom, že nedovolil v rozprave vystúpiť poslancom, tak to, čo robia na výbore, napríklad Huliak, ktorý berie slovo, tak buďte spravodliví, páni poslanci z koalície, naozaj a nekakajte si do pusy a správajte sa naozaj tak, ako rozprávate. Vy na jednej strane rozprávate, že to, čo spravil Šipoš, že nedovolil vám nejakú rozpravu, je nečestné. A na druhej strane to, čo robia vaši koaliční predsedovia, je čestné. Ja by som chcel poprosiť pána Bašku, ktorý rozprával o tom, že teda naozaj že vystúpi v rozprave, aby vystúpil v rozprave, povedal, aby sme mohli naňho reagovať, a nie aby predviedol to, čo predvádzajú tuná koaliční predkladatelia, že vystúpia na záver, naložia nám, povedia, akí sme psychopati, aké sme špiny, naložia nám, že sme vredy a idú preč. Ja som zvedavý, pán Baška, či to spravíte, vystúpite teraz v rozprave, aby sme mohli na vás reagovať. Ďakujem veľmi pekne.
Klus, Martin, podpredseda NR SR (2019-11-26):
Je všeobecný súhlas, že necháme pani ministerku, nech dokončí? (Súhlasná reakcia pléna.) Ďakujem pekne, tak nech sa páči.
S. Kahanec, poslanec: (2006-01-31):
A myslím, že už tu predo mnou vystúpili dvaja právnici, ktorí vlastne tento zákon jednoznačne postavili do roviny, že nie je v polohe, kde by riešil problém pre zlepšenie situácie pre tých, ktorí toto konajú. Mali by sme vidieť za tým nie oportunistické názory, ako teraz tu pred chvíľou odznelo, že tu už to staviame do pozície nejakého takého súboja. Ja si myslím, že keď každý z nás tu dával na určitý piedestál rodinu, že rodina je to, čo by malo fungovať, tak tento zákon tej rodine v ničom nepomáha. A keď je aj problém napr. manžela alebo to môže byť aj manželka, ktorá vlastne spôsobuje veľmi zložité veci pre toho partnera, tak stále je tam ešte možnosť určitej odluky. Ďakujem pekne.
Kondrót, Maroš, poslanec NR SR (2019-06-20):
Ďakujem. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, ústavnoprávnemu výboru, výboru pre financie a rozpočet a výboru pre hospodárske záležitosti. Ďalej, aby za gestorský výbor určila hlasovaním výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 6. septembra 2019 a v gestorskom výbore do 9. septembra 2019.
Glváč, Martin, podpredseda NR SR (2017-05-17):
Pán poslanec Mazurek.
Kollár, Boris, predseda NR SR (2021-11-04):
S ďalšou faktickou, pán poslanec Šudík.
Galek, Karol, poslanec NR SR (2016-05-24):
Ďakujem veľmi pekne za slovo. Miro, plne podporujem všetky návrhy, ktoré si tu momentálne predniesol, ale chcel by som sa špeciálne vyjadriť k tomu bodu šesť, kde si hovoril o tých prívesných vozíkoch. Tam buď som to nezachytil, ale je jeden veľmi dôležitý bod, prívesný vozík nedokáže fungovať ako samostatné vozidlo. To znamená, je úplne zbytočné, aby sme si kupovali diaľničnú nálepku na vozík, keď už máme predsa kúpenú diaľničnú nálepku na automobil. Jednoducho ten prívesný vozík sa sám nepohne, ten prívesný vozík môžme možno po diaľnici tlačiť, ale vlastne nemôžme, lebo aj tá rýchlosť je nejakým spôsobom ako minimálna definovaná. No a potom ešte by som chcel iba doplniť tú informáciu, alebo chcel sa vyjadriť k tomu, čo si povedal, že tie pokuty sa od začiatku roka nejakým spôsobom kumulujú. To znamená, že dneska niekto môže dostať pokutu dokonca vo výške niekoľko, neviem, či desiatok, ak nie 100-tisíc euro. A ja si myslím, že z tohto akurát tak môže niekoho poraziť. Takže tvoj návrh zákona v zásade aj ochraňuje zdravie obyvateľov Slovenskej republiky. Ďakujem.
Figeľ, Ján, podpredseda NR SR (2015-03-17):
Ďakujem pekne. Na vystúpenie pána poslanca Fronca je jedna faktická. Nech sa páči, Anton Martvoň.
P. Farkas, poslanec: (2001-12-13):
J. Migaš, predseda NR SR: Žiadam poslancov a poslankyne, aby prišli do rokovacej miestnosti, budeme hlasovať o návrhoch, ktoré v rozprave priniesol pán poslanec Peter Brňák. Pani poslankyne, páni poslanci, prezentujeme sa a hlasujme o návrhu, ktorý v rozprave predniesol pán poslanec Brňák, tak ako ho uviedol pán spravodajca. Hlasujeme. Hlasujeme o návrhu pána poslanca Brňáka, ktorý predniesol v rozprave, ostatné boli politické reči. (Hlasovanie.) Prítomných je 128 poslancov, za 43, proti 69, zdržalo sa 13, nehlasovali 3. Tento návrh sme neschválili. Pani poslankyne, páni poslanci, keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o vládnom návrhu zákona ako o celku v znení schválených pozmeňujúcich návrhov v druhom čítaní. Prosím spoločného spravodajcu, aby predniesol návrh uznesenia Národnej rady, najprv o celku a potom o uznesení. Áno? Takže hlasujeme o návrhu zákona. Nech sa páči, pán spravodajca.
F. Mikloško, poslanec: (2007-03-27):
Pani podpredsedníčka, pýtam sa vás, vy ste podpredsedníčka Národnej rady a zároveň podpredsedníčka SNS, ak naši predstavitelia politickí nakoniec budú súhlasiť s postupom Spojených štátov a západných veľmocí a výsledok bude nezávislosť Kosova, vystúpi SNS z vlády? Prosím, aby ste mi odpovedali. A tretie otázka. Pani poslankyňa a pani podpredsedníčka, inantne rozprávate o kresťanstve, pretože pre mňa bombardovanie srbských detí je rovnako hrozné ako vyháňanie a likvidovanie moslimských detí v Kosove a v tom je prejav kresťanstva, že neobraciam sa v nejaký všeslovanský svet imaginárne a neobraciam sa iba na kresťanov, ale každý ľudský život je pre mňa posvätný. A obávam sa, že teda vo vašom prípade neviem, či to tak je. (Potlesk.)
Sulík, Richard, predseda NR SR (2011-05-26):
Ďalší rečník v poradí je pán poslanec Čaplovič.
Lipšic, Daniel, poslanec NR SR (2015-03-10):
Ďakujem. Pán predseda, ja som vás len chcel poprosiť, keby ste nás informovali, že v rámci akého bodu pán premiér vystúpi. Pán premiér môže vystúpiť podľa § 28 ku každému bodu v rámci rozpravy, ak je otvorená, ale nie medzi bodom 3 a 4, taká možnosť nie je. Sme radi, že tu, samozrejme, pán premiér je, aby nás informoval o obsadení Gabčíkova, ale v každom prípade by bolo fajn, keby ste, keby ste nás, neporušovali rokovací poriadok. Zaraďte si osobitný bod do programu, jasné, máte väčšinu, nie je problém, ale nikto nemôže vystupovať mimo rozpravy medzi jednotlivými bodmi počas nejakej krátkej zaujímavej prestávky.
Šeliga, Juraj, podpredseda NR SR (2020-09-17):
Ďakujem, pán minister. Ďalšia otázka je takisto od pána poslanca Svrčeka. Je pre pána ministra pôdohospodárstva a rozvoja vidieka pána Mičovského: „Pán minister, aké konkrétne opatrenia v najbližších mesiacoch navrhujete na riešenie environmentálnej záťaže z bývalej výroby PCB látok v závode Chemko Strážske, kvôli ktorej bola začiatkom tohto roka vyhlásená mimoriadna situácia v Košickom a Prešovskom kraji?“ Nech sa páči, pán minister.
Plavčan, Peter, minister školstva, vedy, výskumu a športu SR (2017-03-23):
Vážený pán predsedajúci, vážená pani poslankyňa, dámy poslankyne, páni poslanci, ďakujem za slovo. Vážená pani poslankyňa, na rozhodovanie riaditeľov materských škôl aj riaditeľov základných škôl s materskými školami a riaditeľov spojených škôl vo vzťahu k deťom v predškolskom veku o prijímaní detí do materskej školy bez ohľadu na ich zriaďovateľa sa nevzťahuje zákon o správnom konaní. I napriek tomu, že nejde o rozhodnutie podľa zákona v správnom konaní, každý zákonný zástupca má možnosť požiadať riaditeľa materskej školy o prehodnotenie jeho rozhodnutia o neprijatí dieťaťa na predprimárne vzdelávanie v materskej škole. Riaditeľ materskej školy musí v prvom rade dodržiavať podmienky prijímania detí stanovené školským zákonom, ktoré môžeme nazvať aj zákonné podmienky. Školským zákonom sú stanovené nasledovné podmienky: Prednostne sa do materskej školy prijímajú deti, ktoré dovŕšili 5. rok veku, deti s odloženým začiatkom plnenia povinnej školskej dochádzky, deti s dodatočne odloženým začiatkom plnenia povinnej školskej dochádzky. Okrem týchto zákonom stanovených podmienok riaditeľ určuje v súlade s vyhláškou o materskej škole ostatné podmienky prijímania detí. Robí tak po ich prerokovaní v pedagogickej rade školy. Ostatné podmienky zverejňuje riaditeľ na viditeľnom mieste a má ich zakomponované aj v školskom poriadku materskej školy. Zodpovednou osobou, ktorá musí vedieť vysvetliť podmienky prijímania detí do materskej školy, je riaditeľ materskej školy. Kontrola prijímania detí do materskej školy patrí do kompetencie Štátnej školskej inšpekcie, ktorá okrem všeobecného procesu prijímania kontroluje aj dodržiavanie princípov výchovy a vzdelávania podľa školského zákona v rámci procesu prijímania, najmä princíp rovnakého zaobchádzania a zákazu akýchkoľvek foriem diskriminácie a zvlášť segregácie. Znamená to, že ak má zákonný zástupca pochybnosť o korektnosti prijímania detí do materskej školy, môže sa v tejto veci obrátiť so sťažnosťou na Štátnu školskú inšpekciu, príslušné školské inšpekčné centrum, ktoré má sídlo v každom krajskom meste. Ďakujem za pozornosť.
Figeľ, Ján, podpredseda NR SR (2012-12-12):
S reakciou, nech sa páči, pán poslanec Lipšic.
Laurenčík, Milan, podpredseda NR SR (2021-04-30):
Pán poslanec Ľuboš Blaha, nech sa páči.
Laurenčík, Milan, podpredseda NR SR (2020-05-13):
Pán poslanec Marek Antal. Je tu pán poslanec Antal?
Gažovičová, Tina, poslankyňa NR SR (2024-02-01):
Ďakujem kolegovi Hajkovi za, za veľmi trefné vystúpenie. Vy ste sa venovali tomu, teda aj samotnému návrhu, aj tomu pozmeňujúcemu návrhu od poslanca Gašpara a tak, ako aj premiér avizoval, ono naozaj ide skôr o kozmetické úpravy v tom návrhu, ktoré poslanec Gašpar predložil, ale tá podstata návrhu sa nemení a je z pohľadu vlády pochopiteľné, že podstata návrhu sa nemení, lebo toto je návrh, ktorý, ktorého hlavným cieľom je zakrytie konkrétnych káuz a zabezpečenie beztrestnosti pre konkrétnych ľudí. A toto tam musí byť z ich pohľadu zachované. A tým pádom jedna z vecí, ktoré sa nemenia ani v tom pozmeňujúcom návrhu, sú tie premlčacie doby. A mne príde také, aj by to bolo úsmevné, ale skôr je to smutné a absurdné, že keď sa pozriem do dôvodovej správy, ktorá vysvetľuje práve tieto premlča... zmenu v premlčacích dobách, tak tá prvá veta znie: „Záujem spoločnosti na potrestaní trestného činu plynutím času nevyhnutne klesá.“ Čiže tu akoby sa tak nejak vyhovárali na spoločnosť, že veď spoločnosť už ani nezaujíma, čo bolo niekoľko rokov dozadu. Tak myslím si, že aj my v opozícii, ale aj všetky, všetkých možno tridsaťtisíc ľudí, ktorí pravidelne chodia na námestia po celom Slovensku, veľmi jasne odkazujú vláde, že nás zaujíma vyšetrenie káuz, aj tých, ktoré boli pred desiatimi, pred pätnástimi rokmi, keď tu SMER vládol a stále tie kauzy neboli vyšetrené a neboli vyšetrené aj preto, lebo vždy keď bol Robert Fico pri vláde, pri moci, tak hádzal všetkým polená pod nohy len preto, aby sa to nevyšetrovalo a vidíme to aj teraz za prvých sto dní vlády, ktoré zajtra uplynú, a hlavná priorita vlády je urobiť všetko pre to, aby tie kauzy teda naozaj boli premlčané.
Figeľ, Ján, podpredseda NR SR (2014-01-28):
Ďakujem pekne. Otváram rozpravu, do ktorej som dostal písomne prihlásených troch pánov poslancov: Alojza Hlinu, Zsolta Simona a Martina Fecka. Takže v tomto poradí dávam teraz slovo Alojzovi Hlinovi. Nech sa páči.
Saková, Denisa, podpredsedníčka vlády a ministerka hospodárstva SR (2024-04-23):
Vážený pán predsedajúci, vážené panie poslankyne, vážení páni poslanci, cieľom vládneho návrhu zákona o ochrane spotrebiteľa a o zmene a doplnení niektorých predpisov je modernizovať právnu úpravu v oblasti ochrany spotrebiteľa a transponovať do slovenskej legislatívy tri smernice. Slovenská republika je v omeškaní s touto transpozíciou už viac ako dva roky a zatiaľ úspešne sa nám darí odvracať hrozbu súdneho konania za porušenie povinností. Návrh zákona nahradí celý rad súčasných povinností a kompetencií, ktoré nám vyplývajú zo zákona o ochrane spotrebiteľa. Z obsahového hľadiska sa odstraňujú duplicity, aplikačné problémy, vnútorné rozpory jednotlivých ustanovení, zohľadňuje sa aplikačná prax. A ako sa uvádza v doložke vplyvov, návrh zákona má aj pozitívne, aj negatívne dopady na podnikateľské prostredie vrátane vplyvov na malé a stredné podniky a má tiež pozitívne sociálne vplyvy a negatívne vplyvy na rozpočet verejnej správy, ktoré sú rozpočtovo zabezpečené. Návrh zákona nemá vplyv na životné prostredie, informatizáciu spoločnosti, služby verejnej správy pre občana ani manželstvo, rodičovstvo a rodinu. Vážený pán predsedajúci, vážené panie poslankyne a vážení páni poslanci, dovoľujem si vás požiadať o schválenie tohto vládneho návrhu zákona. Ďakujem za pozornosť.
Matovič, Igor, poslanec NR SR (2023-12-13):
Ďakujem veľmi pekne. Marek, jako si to pekne zhrnul, aj teda ten príbeh o tom, jako smeráci urobili lup v Dôvere. Je to krásne, také príznačné, že pani ministerka Dolinková svoj úplne prvý návrh, s ktorým príde ako ministerka zdravotníctva do parlamentu, tak príde s návrhom, ktorý ide, alebo ktorým ide teda Haščákovi, majiteľovi Penty, majiteľovi Dôvery naliať na jeho účet na Cyprus radovo desiatky miliónov eur. Ale nielen tak, že teda dobre, že vyberú niekde zdravotné poistenie a vytunelujú to na jeho účet, ako to urobili smeráci pri tých, pri tom zlučovaní Dôvery s Apollom a 440 miliónov pred viac ako desiatimi rokmi pocestovalo na súkromný účet Haščáka bez zaplatenia jedného jediného eura daní, čo vlastne hodnota dnes týchto peňazí je približne tak jedna miliarda, čo je približne v dnešnej dobe asi tak 20 nemocníc v Michalovciach, takže nielen takýto lup urobia, že priamo presmerujú tie peniaze, ale oni to urobia tak bezcitne, že zoberú chorým ľuďom nádej na to, že budú včas operovaní. A tu je krásne vidieť, že títo ľudia sa nezastavia pred ničím. Áno, dnes žijeme témou, že idú rušiť Úrad špeciálnej prokuratúry, že idú si dosadiť vagabunda, obvineného zločinca, obžalovaného zločinca, ktorý bol niekedy policajným prezidentom, za šéfa SIS, ale čo mňa najviac, s prepáčením, serie v politike, keď je politik tak bezcitný, že na hulváta okráda chorých ľudí. A oni sľubovali po mítingoch ľuďom, že budú operovaní včas, keď budú voliť Pellegriniho, HLAS, a zrazu jeho ministerka príde tu s takýmto oplzlým návrhom, že onkologickým pacientom zoberie jedinú nádej, ktorú chcú mať, že budú operovaní včas.
Zmajkovičová, Renáta, podpredsedníčka NR SR (2014-10-14):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Magde Košútovej. Nech sa páči, pani poslankyňa.
Ondruš, Branislav, poslanec NR SR (2011-05-26):
Ďakujem pekne. Milé kolegyne, v zásade to, čo ste hovorili, sa týka dvoch záležitostí. Takže najskôr pokiaľ ide o rozsiahlosť tejto novelizácie. Áno, pani kolegyňa ja som pozorne sledoval aj včerajšie hlasovanie zákona o novele zákona jazyku národnostných menšín, len zásadný rozdiel medzi týmto zákonom a tým, čo dnes prejednávame, je v tom, že tam išlo o súvisiace navzájom na seba nadväzujúce novely. A opakujem, čo som jasne aj povedal vo svojom vystúpení, táto novela obsahuje sedem zákonov bez toho, aby v niektorých prípadoch jedna zmena nadväzovala na druhú. Viaceré zmeny, ktoré obsahuje čl. I novelizácie, to znamená, tá časť, ktorou sa novelizuje zákon o peňažných príspevkoch na kompenzáciu ťažkého zdravotného postihnutia, nemajú viacero ustanovení, teda z čl. I nemajú žiadnu súvislosť so zmenami, ktoré predkladáte v ďalších článkoch a ktorými novelizujete ďalšie zákony. Takže to je základný rozdiel aj oproti tým novelám, aj nepriamym novelám, ktoré boli v minulosti, pretože tu vidím ako zásadný problém to, že novelizujete zákony vo veciach, ktoré navzájom vôbec nesúvisia. Opakujem, vôbec nesúvisia. A po druhé, pokiaľ ide o tú ambicióznosť a porovnávanie výdavkov, tak za našej vlády, myslím minulý rok, sa prijali legislatívne zmeny, ktoré len na tento rok vytvorili alebo dávajú ťažko zdravotne postihnutým ľuďom navyše v starých korunách jeden a pol miliardy korún. Päťdesiat miliónov eur, čiže, čiže, čiže vy prijímate novelizáciu, ktorá im zvyšuje príjmy pre týchto ľudí o 6 mil., tak to je ten rozdiel v tej ambicióznosti oproti tomu, čo sme robili my. A pokiaľ sa pýtate, že odkiaľ zobrať? Tak veď chcete zobrať na „rodičáku“ 44 mil., tam sú peniaze. Navrhovali sme, zoberte DDS-kám a budú peniaze vo verejnom rozpočte.
Dubačová, Viera, poslankyňa NR SR (2017-05-10):
No, ja sa chcem veľmi pekne poďakovať pani kolegyni Zemanovej, pretože si myslím, že naozaj tu je veľmi jasne treba zadefinovať zodpovednosť za kvalitu pitnej vody, pretože ľudia majú zákonné právo a hlavne ľudia v rizikových oblastiach majú byť jednak upozornení. A na druhej strane ďakujem aj pánovi kolegovi Zelníkovi, že sám pomenoval, že Úrad verejného zdravotníctva slabo komunikuje s úradom životného prostredia. Pretože naozaj sme našli lokality, ktoré sú ohrozené, ktoré spomínala aj pani kolegyňa. My nemáme výskumy z tých lokalít, my nevieme, ako dlhodobo vlastne tam je ten vplyv, aké sú výsledky výskumov napríklad na deti, na vývoj a podobne. Takže ja veľmi oceňujem a podporujem. Ďakujem.
Žiak, Miroslav, poslanec NR SR (2022-02-25):
Pán poslanec Susko, ja by som sa vás rád opýtal (zaznievanie gongu), že či ste sa na cenzúru pýtal aj vášho poslaneckého kolegu Blahu. 82-tisíc zabanovaných ľudí, vyše 300-tisíc zmazaných komentárov. To podľa vás nie je cenzúra, hej, to je sloboda prejavu? Sloboda prejavu končí, keď vám nepadne do vášho košiara, pán Susko. Buďte kritický voči sebe, zavolajte vášmu kolegovi. 34-tisíc za posledné dva roky vrazil do amerického imperialistického Facebooku. Sa zobuďte, čo tu vy tliachate! Vy ste tak chrapúnsky, že to neni normálne. Tri dni dozadu rozprávate o tom (reakcie z pléna), že Rusko v živote nezaútočí. (Reakcie z pléna. Zaznievanie gongu.) Vy, my tu podporujeme vlastizradcov, my podporujeme obrannú dohodu s USA, a vy tu idete rozprávať niečo o cenzúre? My tu dvadsať rokov čelíme hybridnej vojne zo strany Ruska. Naše obyvateľstvo je masírované fake news, hoaxami a sprostosťami. A vy sa tu v pokoji postavíte pred nás a dokážete dať takýto výplod po tom, čo máte tak neschopného človeka, tupého človeka jak Ľuboš Blaha, tak hnusného človeka, a vy toto rozprávate o cenzúre. Vy sa zobuďte! (Reakcie z pléna.)
Blaha, Ľuboš, podpredseda NR SR (2023-11-22):
Druhýkrát vás upozorňujem, pán Matovič. Druhýkrát vás upozorňujem. Vyjadrujte sa k téme.
Dostál, Ondrej, poslanec NR SR (2023-12-14):
Pani poslankyňa Gažovičová, v úvode svojho vystúpenia ste spomenuli, že teda je to posledné vystúpenie v rozprave, no v tomto nemusíte mať pravdu, síce ste vystúpili ako posledná prihlásená do rozpravy ústne, ale ako spravodajca, tak navrhovateľ majú možnosť prihlásiť sa do rozpravy kedykoľvek, a teda pán minister financií Kamenický v tomto ohľade sa správa príkladne, a teda možno by bolo fajn, keby ho nasledovali aj iní členovia vlády pri predkladaní návrhov zákonov, lebo naozaj, keď tu bol, nebol tu celý čas, ale zrejme mal na to dôvody, keď tu bol, tak, tak počúval zväčša a aj reagoval a dokonca aj vystúpil, vystúpil v rozprave, tak tú možnosť stále má. Nepredpokladám, že bude detailne reagovať na všetky body pozmeňujúceho návrhu pána poslanca Galka, ale má možnosť vystúpiť aj v rozprave, a teda dať nám aj šancu, aby sme prípadne my naňho zareagovali. Ale teda myslím si, že aj keď vystúpi čo i len v záverečnom slove, tak to bude lepšie ako nič, lebo tých podnetov, na ktoré sa žiada reakcia, je, je naozaj dostatok. A teda ak tu už nie je normálna diskusia, tak aspoň takáto na záver by sa, by sa hodila. A čo sa týka obsahu, toho, čo ste povedali, tak úplne sa stotožňujem s tým, že aj v tomto návrhu sa zrkadlí to, že táto vláda nemá jasné priority, nemyslí na adresnú politiku a adresné smerovanie svojich opatrení a peniaze sa vynakladajú nezmyselne, nesystémovo a plošne. A takto by sa to určite robiť nemalo. Ďakujem.
Hrnčiar, Andrej, podpredseda NR SR (2017-09-07):
Dávam slovo spoločnému spravodajcovi z výboru pre hospodárske záležitosti poslancovi Milanovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Číž, Miroslav, podpredseda NR SR (2015-11-11):
Ďakujem. Vyhlasujem rozpravu za skončenú. Pán minister, chcete zaujať stanovisko k rozprave? (Reakcia navrhovateľa.) Máte slovo.
P. Farkas, poslanec: (2005-10-25):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie 51. dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhy zákona uvedené v § 67 a § 68 zákona o rokovacom poriadku Národnej rady. Podľa dôvodovej správy predložený návrh nemá finančný, ekonomický, environmentálny vplyv ani vplyv na zamestnanosť a podnikateľské prostredie. V rámci hlasovania potom budem odporúčať, vážené dámy poslankyne, vážení páni poslanci, aby sme hlasovali o tom, že tento zákon v súlade s § 73 ods. 3 nášho rokovacieho poriadku sme prerokovali v druhom čítaní a aby sme ho pridelili okrem výboru pre financie, rozpočet a menu ako gestorskému výboru aj ústavnoprávnemu výboru a výboru pre verejnú správu. Ďakujem vám pekne za pozornosť. Pán podpredseda, prosím, otvorte rozpravu.
Hrnčiar, Andrej, podpredseda NR SR (2019-09-24):
Pán poslanec Krajniak.
Laššáková, Jana, podpredsedníčka NR SR (2013-02-12):
Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Viliamovi Jasaňovi. Nech sa páči, pán spravodajca.
Blaha, Ľuboš, poslanec NR SR (2012-09-13):
Pán poslanec Kaník, ten zásadný problém vo vašej úvahe je v tom, že vy keď hovoríte o zamestnanosti, splietate dva pojmy – práca a otročenie. Pre vás je otročenie práca, ale pre nás nie. Pokiaľ chceme podporiť prácu, tak jedine dôstojnú, kde sú dodržiavané určité sociálne práva občanov. Viete, hovorili ste o tom, že zvádzame diskusiu na báze 19. storočia, kedy bol triedny boj. Ja vám poviem, aká je situácia vo svete dnes v 21. storočí v štátoch, ktoré majú veľmi liberálny Zákonník práce, kde nie sú odbory a kde naozaj jediný argument je konkurencieschopnosť a zamestnanosť. V týchto, budem hovoriť o zónach voľného obchodu v Číne a o tzv. zonas francas v Latinskej Amerike. „Všade je pravidlom“ – a budem citovať Naomi Kleinovú, významnú novinárku – „všade je pravidlom veľmi dlhá pracovná doba. Na Srí Lanke je to 14 hodín, v Indonézii 12 hodín, na juhu Číny 16 hodín, na Filipínach 12 hodín. Systém riadenia pripomína vojenskú organizáciu. Vedúci pracovníci sú suroví, mzdy sa pohybujú pod hranicou životného minima, práca je jednotvárna, nekvalifikovaná. Všetci pracujú šesť alebo až sedem dní v týždni, a keď sa blíži termín expedície väčšej objednávky, pracuje sa proste tak dlho, dokiaľ zákazka nie je hotová. Hororové historky o práci nadčas sú viac než bežné vo všetkých exportných spracovateľských zónach bez ohľadu na ich umiestnenie. V Číne boli napríklad zdokumentované prípady trojdňových smien, kedy boli zamestnanci nútení spať pod strojmi. Podľa určitých informácií manažéri istej továrne v Hondurase – sláva! – aplikovali zamestnancom injekčne amfetamín, aby ich udržali po dobu 48-hodinových maratónov v bdelom a aktívnom stave.“ A tak ďalej a tak ďalej. Pán kolega, takto chcete, aby vyzeral Zákonník práce na Slovensku?! Takto chcete, aby pracovali ľudia na Slovensku? Ja mám pocit, že vaša logika smeruje práve k tomuto. Pretože nebyť ochrany zamestnancov zo strany štátu... (Prerušenie vystúpenia časomerom.)
B. Bugár, podpredseda NR SR: (2004-03-03):
M. Maxon, poslanec: Ja by som si dovolil reagovať na to, čo povedal pán poslanec Muňko. Pán minister sa tak začudovane trochu zatváril, keď pán poslanec konštatoval, že slovenská legislatíva je podstatne prísnejšia ako legislatíva krajín Európskej únie. Úplne sa stotožňujem s tým, čo povedal pán poslanec Muňko. Vážené dámy a páni, my tu máme komparatívnu obrovskú nevýhodu, že my do Európskej únie vstupujeme a Európska únia má legitímne právo postaviť si podmienky. Ale 40 % napríklad v oblasti potravinárskeho priemyslu, 40 % potravinárskych subjektov zďaleka nespĺňa tie kritériá, ktoré musela slovenská podnikateľská sféra splniť do konca februára. Nepochybne je to napríklad Španielsko, je to Grécko. Tam tá implementácia práv Európskej únie zďaleka nedosahuje také parametre, ako bola požiadavka na Slovensku... (Prerušenie vystúpenia časomierou.)
Figeľ, Ján, podpredseda NR SR (2015-09-22):
Pýtam sa, či sa teraz niekto hlási do rozpravy ústne. Nie je tomu tak, takže vyhlasujem všeobecnú rozpravu za skončenú. Pán navrhovateľ, chcete sa vyjadriť? Nie. Pán spravodajca takisto. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento vládny návrh zákona má č. 1571 a spoločná správa z rokovania výborov je pod označením 1571a. Pán minister dopravy, nech sa páči, uveďte návrh.
Hort, Milan, podpredseda NR SR (2011-10-19):
Ďakujem pekne, pán spravodajca. Otváram rozpravu k tomuto návrhu zákona. Nedostal som žiadnu písomnú prihlášku do rozpravy, pýtam sa preto prítomných poslankýň a poslancov, či sa niekto hlási do rozpravy ústne. Pán poslanec Ľudovít Kaník, ako jediný. Uzatváram možnosť prihlásiť sa do rozpravy. Slovo má pán poslanec. (Reakcia z pléna.) Takže ešte bude v rozprave vystupovať aj pani poslankyňa Viera Tomanová. Teraz uzatváram možnosť prihlásiť sa do rozpravy. Nech sa páči, pán poslanec.
V. Veteška, podpredseda NR SR: (2003-04-09):
I. Béreš, poslanec: Ďakujem veľmi pekne. Veľmi stručne. Mnohé veci odzneli v mojom príspevku. Asi kolegovia z komunistickej strany nepočúvali dosť pozorne, že vojna v Iraku sa spája s členstvom v NATO. V žiadnom prípade toto nesúvisí. Každá vojna v očiach občanov vo verejnej mienke má jednoducho negatívny ohlas u občanov. Nikto vojnu nechce. Len sa vás pýtam, páni kolegovia a kolegyne z komunistickej strany, kde ste boli, keď Saddám Husajn vraždil svojich občanov, občanov vlastnej krajiny, Kurdov chemickými zbraňami na severe Iraku. Vtedy vám to, samozrejme, neprekážalo. (Reakcie z pléna.)
Pčolinský, Peter, podpredseda NR SR (2023-06-14):
S reakciou pán poslanec Ferenčák.
Vetrák, Milan, poslanec NR SR (2021-09-21):
Navrhujem takisto na základe dohody troch poslaneckých klubov, SaS, SME RODINA a OĽANO, aby sme bod č. 15, je to tlač 440, novela zákona o štátnom občianstve, aby sme tento bod preložili až na október. Odôvodnenie: nielen k vôli tomu, že sa na tom dohodli tieto tri kluby, ale teda podľa mojich informácií už aj minister vnútra požiadal o to, aby sa to preložilo na október.
Hrnčiar, Andrej, podpredseda NR SR (2019-06-25):
Pán poslanec Heger.
Bugár, Béla, podpredseda NR SR (2019-09-25):
Nech sa páči, prezentujme sa, hlasujme o tomto návrhu, že tento návrh prerokujeme v druhom čítaní. (Hlasovanie.) Prítomných 138 poslancov, za 68, proti 13, zdržalo sa 57 poslancov. Návrh nebol schválený. Preto prosím pána poslanca Laurenčíka, aby uviedol hlasovanie v prvom čítaní o návrhu poslancov Dostála, Blahovej, Klusa, Osuského a Zimenovej na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov (tlač 1649). (Hlasovanie o návrhu poslancov Národnej rady Slovenskej republiky Ondreja Dostála, Natálie Blahovej, Martina Klusa, Petra Osuského a Zuzany Zimenovej na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 1649.)
Mizík, Stanislav, poslanec NR SR (2021-02-25):
Ďakujem za slovo. Pán Susko, to, čo ste povedali, že lieky treba nasadiť okamžite a nie až keď je človek v ťažkom či stredne ťažkom stave, je absolútna pravda. Na mojom vlastnom príklade som sa o tom presvedčil. A platí to aj v prípade mojej ženy a mojich známych, ktorí ochoreli. Na začiatku keď sa to nasadí, aj alternatívna liečba, funguje to. Na vlastnej skúsenosti som to zažil. A spomeniem aj to, čo som povedal včera. Pán minister Krajčí sa preriekol. On si strelil vlastný gól takzvaného vlastenca, strelil capa, keď povedal, že núdzový stav je preto, lebo hrozia vzbury, to je možno alfa a omega toho, o čom uvažujeme. A tie lieky v balíčku dostávajú dokonca v Indii, v chudobnej to krajine, hneď keď zistia, že sú pozitívne otestovaní. Rovno idú aj s balíčkom z testovacieho miesta. Podobné je to aj v La Pas v Južnej Amerike, kde mesto nakúpilo Ivermektín pre celé mesto, pre každého jedného občana. Ďakujem za slovo.
Susko, Boris, poslanec NR SR (2015-11-26):
Teraz budeme najskôr hlasovať o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 9 s odporúčaním schváliť.
Hrnčiar, Andrej, podpredseda NR SR (2017-12-05):
Takže budeme hlasovať o návrhu prednesenom spoločným spravodajcom. Prezentujme sa a hlasujme. (Hlasovanie.) Prítomných 128, za 53, proti 74, zdržal sa 1. Konštatujem, že Národná rada nevyslovila nedôveru podpredsedovi vlády a ministrovi vnútra Slovenskej republiky Robertovi Kaliňákovi. (Potlesk.) Ďakujem za účasť a vyhlasujem 24. schôdzu za skončenú. Príjemnú dobrú noc. Stretneme sa zajtra, dnes ráno o 9.00 hod., kedy budeme pokračovať nedokončenou rozpravou zákona, ktorý predložil pán minister zdravotníctva Tomáš Drucker. (Rokovanie 24. schôdze NR SR sa skončilo o 2.14 hodine.)
Habánik, Jozef, poslanec NR SR (2023-03-21):
Ďakujem pekne. Pani poslankyňa, ďakujem za odôvodnenie predmetnej novely zákona. Naozaj s tým, čo ste povedali, sa dá len súhlasiť. Osobných, pardon, asistentov učiteľov nemáme dostatok a asistent učiteľa určite nevie vykonať všetky nevyhnutné činnosti vo vzťahu k dieťaťu a žiakovi zo zdravotne znevýhodneného... so zdravotným znevýhodnením, a preto aj istá forma osobnej asistencie je nesmierne vítaná. Dovolím si vás však upozorniť na jednu skutočnosť, pretože vy v tejto novele aj nepriamo novelizujete školský zákon, zákon o výchove a vzdelávaní, a vlastne podľa tejto nepriamej novely školského zákona školy a školské zariadenia budú musieť poskytnúť súčinnosť tomuto osobnému asistentovi, ktorý bude vykonávať úlohy podľa osobitného predpisu, tak ako je uvedené v dôvodovej správe. A my tu na tejto schôdzi prerokovávame viacero noviel školského zákona vrátane asi nás čaká aj tá vládna novela, tak dávam len do pozornosti, aby tieto jednotlivé predmetné novely boli nejakým spôsobom kompatibilné a aby sa nestalo, že sa budú jednotlivé ustanovenia navzájom negovať alebo odlišovať. Ďakujem pekne.
Bugár, Béla, podpredseda NR SR (2018-09-18):
Pán poslanec Budaj.
Pročko, Jozef, poslanec NR SR (2023-05-25):
... nie je to o normálnych hasičoch. (Povedané súbežne s predsedajúcim.)
M. Číž, podpredseda NR SR: (2008-12-03):
(Hlasovanie.) 133 prítomných, 104 za, 29 sa zdržalo. Konštatujem, že tieto návrhy zo spoločnej správy sme schválili.
M. Číž, podpredseda NR SR: (2008-11-06):
Vážené kolegyne, kolegovia, máme procedurálny návrh, opticky je prítomný dostatočný počet poslancov. Je mojou povinnosťou dať o tomto návrhu hlasovať. Preto poprosím, keby ste zaujali miesta v poslaneckých laviciach. Dobre. Takže tu máme procedurálny návrh pani poslankyne Laššákovej. Prezentujeme sa, prosím, a hlasujeme. Návrh znie, aby sme dokončili ešte dva body – poslanecký návrh pána poslanca Madeja a návrh legislatívnej formy podávania a doručovania materiálov do Národnej rady. To sú posledné dva materiály, o ktorých máme na tejto schôdzi hlasovať. Ruším toto hlasovanie. Prosím technikov, aby zrušili toto hlasovanie. Budeme ho opakovať. Prosím, keby ste si skontrolovali, či máte funkčné hlasovacie zariadenia, vytiahnutím a zastrčením karty zistíte všetci. Takže sme pripravení? Všetci majú overené, či im funguje hlasovacie zariadenie. Prezentujeme sa, prosím, a hlasujeme o procedurálnom návrhu pani poslankyne Laššákovej. (Hlasovanie.) 79 prítomných, 75 za , 1 sa zdržal, 3 nehlasovali. Vážené kolegyne, kolegovia, rozhodli sme o tom, že ešte prerokujeme dva body programu tejto schôdze a potom budeme hlasovať o všetkých prerokovaných bodoch programu. Ďakujem pekne. Takže teraz bude pokračovať druhé čítanie o návrhu poslanca Národnej rady Róberta Madeja na vydanie zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov , parlamentná tlač 754, spoločná správa výborov č. 754a. Slovo má pán poslanec Róbert Madej a prosím ho ako navrhovateľa, aby tento návrh zákona odôvodnil.
Laššáková, Jana, podpredsedníčka NR SR (2013-02-08):
Nech sa páči, pán poslanec Poliačik.
Jahnátek, Ľubomír, minister pôdohospodárstva a rozvoja vidieka SR (2015-11-12):
Ďakujem pekne znovu za otázku, pán poslanec. Máte zrejme na mysli nie vyhlášku, ale nariadenie vlády č. 285/2015 Z. z., ktorým bolo zmenené nariadenie vlády č. 58/2013 Z. z. o odvodoch za odňatie a neoprávnený záber poľnohospodárskej pôdy v znení neskorších predpisov. Táto zmena, v zmysle ktorej bolo oslobodené od odvodov odňatie pozemkov na stavbu, na ktorú bolo vydané osvedčenie o významnej investícii, ktorej výstavbu bude zabezpečovať podnik so 100-percentnou majetkovou účasťou štátu, reaguje na ostatnú novelu zákona č. 175/1999 Z. z. o niektorých opatreniach týkajúcich sa prípravy významných investícií v znení neskorších predpisov, investícii typu stavba, ktorej výstavbu bude zabezpečovať podnik so 100-percentnou majetkovou účasťou štátu, ak bolo rozhodnuté, že uskutočnenie tejto stavby je vo verejnom záujme. Nariadenie teda iba prebralo ďalší titul, kedy sú od odvodov oslobodené tie pozemky, na ktorých sa má realizovať stavba vo verejnom záujme. Ďakujem, skončil som.
Laššáková, Jana, podpredsedníčka NR SR (2012-09-26):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Pán poslanec Gál, pán poslanec Viskupič. pán poslanec Fecko. Končím možnosť prihlásiť sa do rozpravy ústne. Nech sa páči, pán poslanec Gál.
Hrnčiar, Andrej, podpredseda NR SR (2017-04-06):
No tak vy cez váš čas urážate poslancov...
Mičovský, Ján, poslanec NR SR (2014-10-14):
Ďakujem pekne za slovo, vážený pán predseda. Vážený pán poslanec, ja zdieľam váš údiv nad tým, že nebola prerokovaná zelená správa o stave poľnohospodárstva a o stave lesného hospodárstva. Ale zároveň k tomuto vášmu údivu pridávam aj isté rozhorčenie, ktoré je dané jednoducho tým, že v tomto rozhodnutí SMER-u ja osobne vidím neúctu voči 41 % územia krajiny, ktorú pokrývajú lesy, a tým aj zároveň neúctu voči obyvateľom, všetkým obyvateľom Slovenska, ktorých život je veľmi bezprostredne napojený na kvalitu alebo nekvalitu funkcií lesa, od ktorých je náš život veľmi závislý. Preto opakovane vyjadrujem rozhorčenie a nepochopenie tohto kroku SMER-u. Ďakujem.
Brocka, Július, poslanec NR SR (2011-09-13):
Druhý procedurálny návrh s miernymi modifikáciami bol, aby sme nepokračovali v rokovaní o tomto návrhu zákona.
Sulík, Richard, predseda NR SR (2011-02-02):
Ďakujem. Slovo má pán poslanec Dostál.
P. Paška, predseda NR SR: (2009-06-17):
(Hlasovanie.) 135 prítomných, 109 bolo za, 14 proti, 12 sa zdržalo. Návrh zákona sme postúpili do druhého čítania. Ďalej.
Kažimír, Peter, podpredseda vlády a minister financií SR (2013-09-03):
Ďakujem veľmi pekne. Tak ako už páni poslanci v rozprave upozornili, naozaj novela tohto zákona má priamy súvis s predchádzajúcim zákonom o spotrebnej dani z alkoholu. Čiže opäť ide o to isté technologické riešenie, keď navrhujeme zvýšenie bezpečnosti tlače kontrolných známok tak, aby sme zamedzili daňovým únikom, a snažíme sa aj eliminovať samotný predaj nelegálnych tabakových výrobkov. Čiže od 1. januára 2015 bude tlač kontrolných známok uskutočňovať výhradne štátna tlačiareň, pričom sa zároveň zvýšia aj ochranné prvky na kontrolnej známke ako takej. Ďakujem.
Glváč, Martin, podpredseda NR SR (2018-02-06):
S reakciou pani poslankyňa Kiššová.
Bugár, Béla, podpredseda NR SR (2018-05-16):
(Povedané súbežne s poslankyňou.) Vypnite pani poslankyňu! Vypnite mikrofón! Pani poslankyňa, nenechám vás (reakcia z pléna), aby ste porušili rokovací poriadok. Kričať môžte vonku, tu nie. Pán poslanec Klus.
A. Belousovová, podpredsedníčka NR SR: (2006-12-13):
Ďalej budeme pokračovať prvým čítaním o vládnom návrhu zákona, ktorým sa dopĺňa zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 238/2006 Z. z. Vládny návrh zákona ste dostali ako tlač 116, návrh na jeho pridelenie na prerokovanie výborom máte v rozhodnutí č. 114. Prosím znovu pána ministra hospodárstva Slovenskej republiky pána Ľubomíra Jahnátka, aby vládny návrh zákona uviedol.
Figeľ, Ján, podpredseda NR SR (2013-09-06):
S ďalšou faktickou Richard Sulík.
Bugár, Béla, podpredseda NR SR (2011-05-24):
Pani poslankyňa Pfundtner, môžete reagovať.
Pleštinská, Zita, poslankyňa NR SR (2020-09-23):
Ďakujem, pán predsedajúci. Som tiež jedna zo žien z diskriminovaných ročníkov 1957 – 1963, a preto som veľmi rada, že je táto novela zákona už v druhom čítaní. Návrh poslankýň Národnej rady Slovenskej republiky Petry Krištúfkovej, Anny Zemanovej a Kataríny Hatrákovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov (tlač 157), konečne odstráni skrivodlivosť, ktorá bola spáchaná na 140-tisícoch ženách Slovenskej republiky. Som rada, že pán Erik Tomáš vyslovil, že aj SMER – SD tento návrh zákona podporí. (Reakcia z pléna.) Aha, pardon, je to HLAS, takže (povedané so smiechom), že vlastne skrivodlivosť, ktorá bola spáchaná počas vládnutia tejto strany, bude konečne odstránená. Ďakujem pekne.
Halgašová, Jarmila, poslankyňa NR SR (2020-04-07):
Ďakujem pekne. Ďakujem pánovi predsedovi výboru Karahutovi za, za jeho príspevok, plne sa s ním stotožňujem. A na druhej strane vyjadrujem počudovanie hlavne terajších opozičných politikov o tom, ako, v akom biednom stave sa slovenské poľnohospodárstvo a potravinárstvo na Slovensku nachádza. Stačí sa oprieť o fakty, ktoré v uplynulých rokoch hovoria o kontinuálnom úpadku potravinárskeho sektora, ktoré, za ktorým sú podpísaní terajší opoziční politici. Vidieť to na predajných pultoch, kde sa podiel slovenských potravín znižuje. Záporné obchodné saldo sa šplhá k repord..., k rekordným 2 mld. eur. A dôsledkom silnej konkurencie v rámci Európskej únie a slabej, dovolím si povedať, že takmer žiadnej podpory zo strany štátu sa vlastne slovenskí farmári a potravinári znevýhodňujú v rámci EÚ a aj pri rozdeľovaní dotácií. A dovolím si oponovať mojim kolegom. Ja si myslím poďme podporiť potravinárov, nie obchod. Obchod možnože má nižšie tržby, ale má stále Vianoce, každý jeden deň. Sú to potravinári, ktorí majú ťažké chvíle napriek tomu, že vyrábajú. Vieme, že, ak teda neviete, tak si dovolím pripomenúť, že predajná cena mlieka v rámci Európskej únie je momentálne na 21 centov za kg a Angličania mlieko momentálne spaľujú. To znamená, že je možno otázka času, kedy sa táto cena dostane aj na Slovensko a slovenskí mliekari budú v ťažkej kríze. Preto som si dovolila hneď aj pri tom prvom úvodnom vystúpení poukázať na to, poďme pomôcť slovenským potravinárom, pretože oni budú tí, čo budú platiť tých vstupných 80 mil... (Prerušenie vystúpenia časomerom.)
Danko, Andrej, predseda NR SR (2018-10-23):
Poslankyňa Remišová.
B. Bugár, podpredseda NR SR: (2005-05-20):
Vyhlasujem rozpravu o tomto bode programu za skončenú. Pán minister, chcete sa vyjadriť k rozprave? Nech sa páči, máte slovo.